Smiljka Bencet-Jagarić
Smiljka Bencet-Jagarić (Novi Sad, 11. lipnja 1934.) je hrvatska kazališna, televizijska i filmska glumica.

Životopis 
Rođena kao Smiljka Bencet. Supruga poznatog hrvatskog planinara, kazališnog glumca i redatelja Vladimira Jagarića.
U Zagrebu završila Zemaljsku glumačku školu, glumila u varaždinskom HNK-u, pa u kazalištima u Bjelovaru i Karlovcu te u splitskom HNK-u. Od 1965. je u Zagrebu koji je od tad njeno stalno boravište. Glumila je u kazalištu Komedija sve do umirovljenja 1991. godine.

Odigrala je 131 ulogu u više od 3 tisuće predstava. U kazalištu je poznata po ulogama Ann Boleyn, Cesarčeve Tonke i Petronile Brezovačkog.
Najpoznatija joj je televizijska uloga Regice u Gruntovčanima i Mejašima, koja je obilježila njenu karijeru. Do uloge je došla igrom slučaja. Glumica za koju je ta uloga bila predviđena Nela Eržišnik razboljela se, zbog čega je trebalo naći zamjenu. Šermentovi su se sjetili Smiljke Bencet-Jagarić i nazvali ju u 11 navečer. Na suprugov savjet prihvatila je ulogu.

Filmografija

Televizijske uloge  
 "Policijske priče" (2011.)
 "Stipe u gostima" kao kumica (2010.)
 "Bibin svijet" kao gospođa Štefica (2006.)
 "Odmori se, zaslužio si: Božićni specijal" kao spremačica (2005.)
 "Naša kućica, naša slobodica" (1999.)
 "Dirigenti i mužikaši" kao Kata Barulek (1990.)
 "Inspektor Vinko" kao Maca (1984.-1985.)
 "Nepokoreni grad" (1982.)
 "Punom parom" kao kućna pomoćnica Štefica (1980.)
 "Gruntovčani" kao Regica Katalenić (1975.)
 "U registraturi" kao Jeluša (1974.)
 "Mejaši" kao Regica Katalenić (1970.)

Filmske uloge  
 "Orao" kao čistačica (1990.)
 "Tečaj plivanja" (1988.)
 "Vlakom prema jugu" kao susjeda (1981.)
 "Kuća" kao Mara (1975.)
 "Kolinje" kao Regica (1970.)

Izvori

Vanjske poveznice 

Hrvatske filmske glumice
Hrvatske kazališne glumice
Hrvatske televizijske glumice
Biografije, Zagreb
Biografije, Novi Sad